เรียนคุณ คือรอบเดือนหนูมาน้อยกว่าปกติค่ะแบบนี้เสี่ยงท้องมั๊ยคะ รอบเดือนวันสุดท้าย 26มกราค่ะ แล้วหนูมีเพศสัมพันธ์กับแฟนวันที่5กุมภา รอบแรกใส่ถุง รอบที่สองใส่ถุง รอบที่สามแฟนไม่ได้ใส่ถุงตอนแรกหนูไม่รู้พอรู้รีบผลักออกและหนูก็ลุกออกมาเลยค่ะ แฟนไม่เสร็จในรอบนี้ หลังจากนั้นประมาณ1ชั่วโมงหนูก็กินยาคุมฉุกเฉินแบบเม็ดเดียว พอมาถึงวันที่18กุมภา ประจำเดือนมาน้อยกว่ารอบเดือนก่อน (ปกติหนูเป็นประจำเดือน4วันค่ะ) วันที่18-19กุมภา ประจำเดือนมาน้อยแต่จะเยอะขึ้นมานิดนึงช่วงกลางคืนค่ะ พอวันที่20ก็มาแบบกระปริดกระปรอย วันที่21มีแค่ช่วงเช้าค่ะ แบบนี้มีโอกาสท้องมั๊ยคะเพราะอะไร
สวัสดีค่ะ เลือดประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมาเนื่องจากมีการใช้ยาคุมฉุกเฉินไปก่อนหน้านี้ อาจส่งผลให้มีเลือดออกผิดปกติทางช่่องคลอดตามหลังมาได้ประมาณ 1-2 สัปดาห์ร่วมกับอาจทำให้ประจำเดือนที่จะมามาคลาดเคลื่อนไปได้แนะนำการยืนยันการตั้งครรภ์ค่ะ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งต่อไปกลับไม่มาตามรอบปกติ หรือมีเลือดออกผิดปกติทางช่องคลอดต่อเนื่อง ควรไปยืนยันผลที่รพ.และหาสาเหตุต่อไป